నాగాలాండ్

నాగాలాండ్, ఈశాన్య భారత దేశములోని ఒక రాష్ట్రము. రాష్ట్రానికి అస్సాం, అరుణాచల్ ప్రదేశ్, మణిపూర్ రాష్ట్రాలు, మయన్మార్ దేశము సరిహద్దులుగా ఉన్నాయి. రాష్ట్ర రాజధాని కోహిమా. నాగాలాండ్ 7 జిల్లాలుగా విభజించబడింది. జనాభాలో దాదాపు 84 శాతము ప్రజలు 16 నాగా తెగలకు చెందినవారే. నాగాలు ఇండో-మంగోలాయిడ్ జాతికి చెందిన వారు. ఇతర అల్పకసంఖ్యాక తెగలలో చిన్ ప్రజలు 40,000 దాకా ఉన్నారు. వీరితోపాటూ 220,000 అస్సామీలు, 14,000 బెంగాళీ ముస్లింలు ఉన్నారు. జనాభాలో 85% పైగా క్రైస్తవ మతస్థులు ముఖ్యముగా బాప్టిస్టులు. హిందూ ఆధిక్య భారతదేశములో నాగాలాండ్ ఈ క్రైస్తవ వారసత్వాన్ని పక్కనున్న మిజోరాం, మేఘాలయ రాష్ట్రాలతో పంచుకొంటున్నది.

ఇటీవలి చరిత్ర 
నాగాలాండ్ డిసెంబర్ 1, 1963న రాష్ట్రముగా అవతరించింది. 1956 నుండి భారత దేశములో అంతర్భాగముగా,, దీనికి మునుపు స్వంతంత్ర భుభాగముగా దీని స్థాయి వివాదాస్పదమైనది. కొన్ని వర్గాలు దీన్ని ఆసరాగ తీసుకొని స్వతంత్ర ప్రతిపత్తికై ఆందోళన చేస్తున్నారు.

2004, అక్టోబర్ 2న జరిగిన దాడులలో, అస్సాం, నాగాలాండ్ రాష్ట్రాలలో జరిగిన రెండు బాంబు ప్రేళుల్లలో 57 మంది ప్రజలు మరణించగా, 100 మందికి పైగా గాయపడ్డారు. అధికారులు రెండు వేర్పాటువాద తిరుగుబాటుదారు గ్రూపులు యునైటెడ్ లిబరేషన్ ఫ్రంట్ ఆఫ్ అసోం, నేషనల్ డెమొక్రాటిక్ ఫ్రంట్ ఆఫ్ బోడోలాండ్ ఈ చర్యలకు బాధ్యులని భావిస్తున్నారు.

ప్రజలు 
 జానాభా: 15.5 లక్షలు (2000)
 జాతి వర్గాలు: 
 నాగా (16 తెగలు) : 83.6%
 అస్సామీలు: 11.5%
 చిన్: 2.5%
 బెంగాళీ: 0.8%
 ఇతరులు: 1.6%
 మతము:
 క్రైస్తవులు: 87.5% (60%+ బాప్టిస్టులు)
 హిందూ: 10.1%
 ముస్లింలు: 1.7%
 రాజధాని: కోహిమా (జనాభా. 63,000)

చిత్రమాలిక

మూలాలు

ఇవి కూడా చూడండి 

 నాగాలాండ్ జిల్లాల జాబితా

 నాగాలాండ్ ముఖ్యమంత్రులు
 రాష్ట్రాల పునర్వ్యవస్థీకరణ చట్టం, 1956

బయటి లింకులు 
 నాగాలాండ్ ప్రభుత్వ అధికారిక వెబ్‌సైటు

భారతదేశ రాష్ట్రాలు, ప్రాంతాలు
నాగాలాండ్